Na osnovu člana 3 stav 1, člana 5 i člana 9 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo sporta i mladih donosi:

**ODLUKU**

**o izboru kandidata – predstavnika/icu djece, na predlog nevladine organizacije koja se bavi zaštitom prava djeteta za člana/icu Savjeta za prava djeteta**

1. Za člana Savjeta za prava djeteta, predstavnicu djece, na predlog nevladine organizacije koja se bavi zaštitom prava djeteta, izabrana je **Tamara Rajković.**
2. Odluka stupa na snagu danom donošenja.

**O B R A Z L O Ž E NJ E**

  Ministarstvo sporta i mladih je uputilo javni poziv nevladinim organizacijama za predlaganje jednog predstavnika/ce djeteta (lice do 18 godina) na predlog nevladine organizacije koja se bavi zaštitom prava djeteta (u daljem tekstu: javni poziv), koji je objavljen na internet stranici Vlade Crne Gore.

            Po isteku roka propisanog javnim pozivom, na adresu Vlade Crne Gore za javni poziv za predlaganje jednog predstavnika/ce djeteta (lice do 18 godina) na predlog nevladine organizacije koja se bavi zaštitom prava djeteta, prispjeli su predlozi sa potpunom i validnom dokumentacijom od strane:

1. NVO Sistem, NVO ,,Mreža za omladinski aktivizam“, Mreža za evropske politike – MASTER, NVO Roditelji , NVO ,,Obrazovanje za znanje“ Podgorica koje su predložile **Tamaru Rajković**;
2. ,,Udruženje roditelja djece sa smetnjama u razvoju – Ulcinj“, NVO Udruženje roditelja, djece i mladih sa smetnjama u razvoju ,,Puževa kućica“ Budva, NVO Savez udruženja roditelja djece i omladine sa teškoćama u razvoju ,,Naša inicijativa“ Podgorica, NVO Udruženje roditelja djece i omladine sa teškoćama u razvoju – Mojkovac, NVO Udruženje roditelja i djece sa teškoćama u razvoju koje su predložile **Evu Anastasov.**

Pored prednje navedenih predloga dostavljeni su i predlozi od strane nevladinih organizacija koji ne ispunjavaju uslove i to:

Društvo za preduzetništvo, menadžment i biznis Ekonomskog fakulteta Univerziteta Crne Gore, Združenje zaštite na radu Crne Gore, NVU Organizacija KOD i NVO SOCEN – Sociološki centar Crne Gore.

Ministarstvo sporta i mladih, po javnom pozivu za predstavnika/cu djeteta (lice do 18 godina) na predlog nevladine organizacije koja se bavi zaštitom prava djeteta, sačinilo je listu kandidata koji su predloženi za članove od strane nevladinih organizacija koje ispunjavaju uslove i listu onih koje ne ispunjavaju uslove.

Ministarstvo sporta i mladih, saglasno članu 8 Uredbe o načinu i postupku ostvarivanja saradnje organa državne uprave i nevladinih organizacija objavilo je listu nevladinih organizacija koje su dostavile potpune i uredne predloge i ispunjavaju uslove kao i listu nevladninih organizacija koje ne ispunjavaju predviđene uslove.

          Uvidom u listu kandidata i razmatrajući predloge utvrđeno je da predložene kandidatkinje, **Tamara Rajković i Eva Anastasov** , ispunjavaju sve uslove iz javnog poziva, u skladu sa Uredbom. Obije kandidatkinje su predložene od strane istog broja nevladinih organizacija koje su ispunile uslove, po pet pristiglih predloga za obije kandidatkinje i s tim u vezi, sa obije kandidatkinje je održan kratak intervju. Obije kandidatkinje su shodno svojim godinama i svom iskustvu dale značajan doprinos na unapređenju stanja u oblasti zaštite prava djeteta. Takođe, nevladine organizacije koje su ih predložile imaju kredibilitet i podnijele su potpunu i validnu dokumentaciju, a što su činjenice koje su izbor učinile teškim. U konačnom, shodno članu 9 stav 2 Uredbe donesena je odluka kao u dispozitivu.

**UPUTSTVO O PRAVNOJ ZAŠTITI:** Protiv ove odluke žalba nije dopuštena, već se može tužbom pokrenuti upravni spor pred Upravnim sudom Crne Gore.

Broj:

Podgorica, 23. april 2025. godine

**MINISTAR SPORTA I MLADIH I PREDSJEDNIK SAVKETA ZA PRAVA DJETETA**

**Dragoslav Šćekić**